cyanic-selkie/wikianc huggingface dataset:
बिटिएस
गाओन सङ्गीत तालिकामा आफ्नो २ करोड भन्दा बढी प्रस्तुतिहरू बिक्री गर्दै, बिटिएस दक्षिण कोरियाली इतिहास मै सर्वाधिक बिक्री गराउन सफल समूह हो र उनीहरूको गिती सङ्ग्रह र म्याप अफ सोल: ७ दक्षिण कोरियामा सर्वाधिक धेरै बिक्री भएको प्रस्तुति हो। सन् २०१८ मा, विश्वव्यापी कलाकार तालिकामा अन्तर्राष्ट्रिय ध्वन्यात्मक उद्योग सङ्घको अनुसार बिटिएस दोस्रो धेरै बिक्री गराउन सफल उत्पादनहरू प्रस्तुत गर्ने समूह हो भने यस समूह उक्त तालिकामा प्रवेश हुन सफल गैर-अङ्ग्रेजी भाषी कलाकार समेत हो। समूहले शीर्ष सामाजिक कलाकारको रूपमा लगातार तीन वर्ष र २६औँ बिलबोर्ड सङ्गीत पुरस्कारमा शीर्ष जोडी / समूहको रूपमा पुरस्कार हात परिसकेको छ। समूहलाई टाइमको अन्तर्राष्ट्रिय संस्करणको आवरणमा "अर्को पुस्ताको नेता" को रूपमा चित्रित गरिएको थियो भने बिटिएस उक्त पत्रिकाकामा २५ सबैभन्दा प्रभावशाली इन्टरनेट व्यक्तित्वको रूपमा (सन् २०१७–२०१९) मा देखा परेको थियो र यस समूह टाइमको विश्वका १०० प्रभावशाली व्यक्तिहरू (सन् २०१९) मा सूचीकृत भएको थियो जसले गर्दा समूहले "पपको राजकुमार"को संज्ञा प्राप्त गर्न सफल भएको थियो। फोर्ब्सको कोरियाली संस्करणले बिटिएसलाई सर्वाधिक प्रभावशाली हस्तिहरूको रूपमा सन् २०१८ र सन् २०२० मा, नामकरण गरेको थियो र बिटिएसले फोर्ब्सको प्रभावशाली १०० हस्तिहरूको सूचीमा सर्वाधिक कमाइ गर्ने कलाकारको रूपमा ४३औँ स्थान प्राप्त गरेको थियो। बिटिएस सन् २०१० को बिलबोर्डको शीर्ष सामाजिक कलाकारको रूपमा चौथो स्थानमा सूचीकृत भएको थियो र उक्त सूचीमा साङ्गीतिक समूहको रूपमा मात्र बिटिएस रहेको थियो। उनीहरूको लभ योरसेल्फ विश्व भ्रमणको क्रममा, बिटिएसको प्रस्तुति पहिलो एसियाली र पहिलो गैर अङ्ग्रेजी भाषी प्रस्तुति बन्न सफल भएको थियो जहाँ समूहले रोज बल रङ्गशालाको इतिहासमै सबैभन्दा बढी कमाई गर्ने सङ्लग्नताको लागि किर्तिमानी तोड्न सफल भएको थियो। बिलबोर्डले बिटिएसलाई शीर्ष भ्रमण कलाकारको रूपमा ४५औँ स्थानमा राखेको थियो। सन् २०१९ सम्ममा, बिटिएसले दक्षिण कोरियाको अर्थव्यवस्थाको लागि ४.६५ अर्ब अमेरिकी डलर भन्दा बढीको कमाइ गर्ने विश्वास गरिएको जुन देशको कुल ग्राहस्थ उत्पादनको ०.३ प्रतिशत हो। बिटिएसले दक्षिण कोरिया भ्रमण गर्ने प्रत्येक १३ विदेशी पर्यटक मध्ये एकलाई आकर्षित गर्ने बताइएको छ र सन् २०१८ मा विश्वव्यापी सङ्गीत बिक्रीलाई १९ अर्ब अमेरिकी डलरमा बढावा दिने एउटा प्रमुख कार्यको रूपमा उद्धृत गरिएको थियो।
पद्मावतीको नाग वंश
क्षेत्र
मध्य प्रदेशमा पवाया, नरवार, गोहड, विदिशा, कुटवार (कोतवाल) र उज्जैनमा नाग सिक्का भेटिएका छन्। उत्तर प्रदेशमा, तिनीहरू मथुरा र झाँसी जिल्लामा फेला परेका छन्। यी सिक्काहरूको उत्पत्तिको आधारमा, एचवी त्रिवेदीले मूल नाग क्षेत्र उत्तरमा मोरेना र झाँसी जिल्लाहरूदेखि दक्षिणमा विदिशासम्म फैलिएको सिद्धान्त राख्छन्। नाग राज्यले अन्ततः उत्तरमा मथुरा र दक्षिणमा उज्जैन सम्म विस्तार गर्यो।
इतिहास
तेस्रो शताब्दीको प्रारम्भमा उत्तर-मध्य भारतमा कुषाण साम्राज्यको पतन पछि नागहरू सत्तामा आए। भारशिव राजा भव-नागको उल्लेख गर्ने वाकाटक शिलालेखमा भारशिवहरूले दश पटक अश्वमेध गरेको उल्लेख छ। अश्वमेध समारोहलाई भारतीय राजाहरूले आफ्नो साम्राज्यवादी सार्वभौमसत्ता प्रमाणित गर्न प्रयोग गरेका थिए, र यसैले, नागहरूसँग भारशिवहरूको पहिचानले कुषाण शासकहरूलाई पराजित गरेपछि नागहरूले सार्वभौम हैसियत ग्रहण गरेको सुझावहरू निम्त्याएको छ।
यो पनि सम्भव छ कि यी शक्तिहरूको एक सङ्घले कुषाण शासकहरूलाई पराजित गर्यो, वा तिनीहरूले स्वतन्त्र रूपमा, तर एकै साथ, कुषाण क्षेत्रहरू नियन्त्रणमा लिए। गुप्त राजा समुद्रगुप्तको इलाहाबाद स्तम्भ शिलालेखले बताउँछ कि उनले गणपति-नागलाई हराए। यसले सुझाव दिन्छ कि गणपति-नाग अन्तिम नाग राजा थिए, र उनको पराजय पछि, नाग क्षेत्र गुप्त साम्राज्यमा संलग्न भएको थियो।
दया शंकर पाण्डे
दया शंकर पाण्डे (जन्म १९ नवंबर १९६५) एक भारतीय फिल्म र टेलिभिजन अभिनेता हुन् । उनले सुपर हिट हिन्दी फिलिमहरु जस्तै लगान (२००१), गङ्गाजाल (२००३), स्वदेश (२००४) र राजनीती (२०१०) मा काम गरेका छन् । उनले फिलिम पेहेला नाशा (१९३९)बाट आफ्नो क्यारियर सुरू गरे। यस बाहेक उनले तारक मेहता का उल्टा चश्मा, महिमा शनी देव की, वीरा, देवों के देव महादेव र बडी देवरानी मा काम गरिसकेका छन् ।
बालूचरी सारी
बालूचरी सारी एक प्रकारको सारी जुन कि भारत र बङ्गलादेश भरि महिलाहरू द्वारा लगाईने गरिन्छ । यो विशेष प्रकारको सारी बङ्गालमा बनाउने गरिन्छ र सारीको आचलमा पौराणिक दृश्य चित्रण गरिएको हुन्छ । हाल यो सारी पश्चिम बङ्गालको विष्णुपुर अथुवा मुर्शिदाबादमा बनाउने गरिन्छ । एउटा सारी बनाउन एक हप्ता वा बढी लाग्द छ । यो बालूचरी सारी भारतको भौगोलिक संकेतको स्थिति प्रदान गरिएको छ ।
इतिहास
बङ्गाली कपडाको इतिहासमा, बालूचरी वा बालुचारी मस्लिन सारी पछि धेरै आए । दुई सय वर्ष पहिले, बालूचर नाम गरेको एक सानो गाउँबाट यस सारीको नाम बालूचरी रहेको छ र यो गाउँ भारत, पश्चिम बङ्गालको मुर्शिदाबाद जिल्लामा पर्छ । विष्णुपुरमा बालूचरी सारी उद्योग कारखाना मल्ल राजकुलको शासनकालमा पहिलो पल्ट सुरू भयो तर राजनीतिक र आर्थिक कारणले गर्दा अस्वीकृत वा बन्द गरियो ।
बैतडी जिल्ला अस्पताल
बैतडी जिल्ला अस्पताल बैतडी जिल्ला को प्रमुख अस्पताल हो । यो अस्पतालका प्रमुख डा.गुणराज अवस्थी हुन ।
पाइकगाछा उपजिल्ला
पाइकगाछा बङ्गलादेशको खुलना जिल्लाको एक उपजिल्ला हो। यो उपजिल्ला सिलेट विभाग अन्तर्गत पर्दछ।
भूगोल
पाइकगाछा उपजिल्ला बङ्गलादेशको दक्षिण पूर्व भागमा पर्छ भने यो उपजिल्ला २२°२८' देखि २२°४३' उत्तर अक्षांश र ८९°१४' देखि ८९°२८' पूर्वी देशान्तरणमा अवस्थित छ। दौलतपुर उपजिल्लाले बङ्गलादेशको कुल क्षेत्रफल मध्ये ४११.१९ वर्ग किलोमिटर ओगटेको छ। यस उपजिल्लालाई ताला र डुमुरिया उपजिल्लाले उत्तर, कयरा उपजिल्लाले दक्षिण, बटियाघाटा र दाकोप उपजिल्लाले पूर्व, ताला र आशाशुनि उपजिल्लाले पश्चिमबाट घेरेको छ। कपोताक्ष, शिबसा, मरिचाप, हाडिया, सेङ्ग्राइल, मरा भादर गाङ आदि यस उपजिल्लाका प्रमुख नदी हो।
इतिहास
यस उपजिल्लाका सर्वसाधारणहरू ब्रिटिस विरोधी आन्दोलनबाट अत्यन्त प्रभावित थिए। सन् १९३० मा जनताले नुन कानूनको खुलेआम विरोध गरे, महात्मा गान्धीको आह्वानलाई स्वीकार गर्दै आन्दोलन गरेका थिए। बृहत खुल्ना जिल्लाका काङ्ग्रेस नेताहरूको नेतृत्वमा जनताले बरुलीको काटिपाडा पुग्न लामो यात्रा गरे र कपोताक्ष नदीको पानीबाट नुन उत्पादन गर्न शुरू गरेका थिए। यद्यपि प्रहरीले उनको प्रतिरोध गर्दै काङ्ग्रेस नेताहरू सहित केही स्थानीय व्यक्तिलाई पक्राऊ गरेका थिए जसको बदलामा ब्रिटिस विरोधी आन्दोलन तप सक्रिय भएको थियो। बङ्गलादेश मुक्ति अभियान सन् १९७१ अप्रिल ४ का दिनबाट देश व्यापी रूपमा शुरू भएको थियो भने यस युद्धका बेला यस क्षेत्रमा बसोबास गर्ने उर्दु मात्रृभाषा भएका मानिसहरूले (राजाकार) र पाकिस्तानी सेनाले यहाँ रहेका बङ्गाली मातृभाषा भएका स्थानीय मानिसहरूको सामूहिक हत्या, घरटहरामा आगजनी, महिला माथी दुर्ववहार, सामूहिक बलात्कार गरी आतङ्क मच्चाएका थिए। १७ सेप्टेम्बर १९७१ का दिन स्थानीय राजाकारहरूले बङ्गलादेशको स्वतन्त्रताका लडिरहेका लडाकुलाई बोयाली भन्ने स्थानमा आक्रमण गरेका थिए जहाँ राजाकारको समूह पराजित भएको थियो। १९ सेप्टेम्बर १९७१ का दिन यस उपजिल्लाका बाँकार भन्ने ठाउँमा राजाकार र बङ्गलादेशी लडाकु बीच युद्ध भएको थियो जहाँ कामरुल इसलाम, एनायेत आली मोडल र शङ्कर कुमार आधिकारीको मृत्यु भएको थियो। ६ डिभिजन देखि ९ डिसेम्बर सम्म पाकिस्तानी सेना र बङ्गलादेशी लडाकु बीच यस उपजिल्लाको विभिन्न स्थानहरूमा प्रत्यक्ष गोली हानाहान तथा युद्ध भएको थियो।
जनशाङ्खिकि
उपजिल्ला विभाग प्रतिवेदनका अनुसार यस उपजिल्लाको कुल जनसङ्ख्या २४८११२ रहेको छ जसमध्ये पुरुषको जनसङ्ख्या १२७५७९ छ भने महिलाको जनसङ्ख्या १२०५३३ रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या १६२२४८ छ भने हिन्दु धर्मवलम्बीको जनसङ्ख्या ८४८९२, बौद्ध धर्मवलम्बीको जनसङ्ख्या ८३१ र अन्य धर्मका मानिसहरूको जनसङ्ख्या १४१ रहेको छ। यस उपजिल्लामा १६२ मस्जिद, ५५ हिन्दु मन्दिर र ३ गिर्जाघरहरू रहेका छन्। यस उपजिल्लाका ७६.५% जनसङ्ख्याले शुद्ध पिउने पानीका लागि पानी तान्ने मोटर र धारोको प्रयोग गर्दै आएका छन् भने १९.४२% ले पोखरी, १.३१% ले टुटी र २.७७% ले अन्य माध्यमबाट पानीको प्रयोग गर्दै आएका छन्। यस उपजिल्लाका ६५% पानीका धाराहरूमा आर्सनिकको मात्रा पाइएको थियो। यस उपजिल्लाको कुल घरहरू मध्ये १३.३७% घरहरूमा अझै पनि सुविधा सम्पन्न अर्थात पक्की सौचालय सुविधा रहेको छैन। यस उपजिल्लामा १ उपजिल्ला स्वास्थ्य संस्था, १० परिवार नियोजन केन्द्र, १ मातृ तथा शिशु हेरचाह केन्द्र र २५ सामुदायिक स्वस्थ्य संस्थाहरू यस प्रकार छन्।
अर्थतन्त्र
यस उपजिल्लाको अर्थतन्त्र मुख्यतया कृषिमा आधारित छ। यस उपजिल्लाका अधिकांश मानिसहरू किसान हुन्। यस उपजिल्लामा मुख्यतया धान, जुट, गहुँ, बेसार, खैनी, पानको पात, मकै लगायत अन्य अन्न बालीहरू उत्पादन गरिन्छ। यस उपजिल्लामा मुख्यतया, आँप, कटहर, केरा, नरिवल, कागती, लिची आदि उत्पादन हुँदै आएको छ। यस उपजिल्लामा धान कुटानी केन्द्र, गहुँ पिसानी केन्द्र, काष्ठ सामग्री उत्पादन केन्द्र, बरफ उद्योग, बिस्कुट उद्योग, चकलेट उद्योग, कपास तथा कपडा उद्योग तथा प्लाष्टिक सामग्री उत्पादन कारखाना रहेका छन्। यस उपजिल्लाले मुख्यतया जुट, नरिवल, माछा लगायत मौसमी तरकारी र अन्य फलफूलहरू निर्यात गर्दै आएको छ। यस उपजिल्लामा लोपोन्मुख रहेको अदुवा, उखु र तोरी पनि निम्न मात्रमा उत्पादन गरिन्छ। यस उपजिल्लामा केही हाटबजार तथा मेलाहरू सञ्चालन रहेका छन्। यस उपजिल्लामा लोपोन्मुख ठेला, गोरू गाडा र रथहरू सामान ओसारपसार तथा यातायातका साधन बन्द‌ै आएका छन्। यस उपजिल्लामा २८३७ माछापालन केन्द्र, ४८ कुखुरापालन केन्द्र तथा ६३ दुग्ध सङ्कलन केन्द्रहरू रहेको छ।
यस जिल्लाको मुख्य आय श्रोतको बाटो भनेको कृषि र खेती हो जसमा जिल्लाकै ५३.१४% मानिसहरू संलग्न छन्। यस जिल्लाका मानिसहरू अन्य जस्तै मजदुरीमा ५.४८%, वाणिज्यमा २२.९३%, सञ्चार र यातायातमा २.८२%, उद्योगमा १.५०% निर्माण क्षेत्रमा १.१६%, सुविधामा ४.११%, धार्मिक सेवामा ०.२१%, वैदेशिक रोजगारी तथा भाडामा ०.१२% र अन्यमा ८.५३% रहेका छन्।
प्रशासन
प्रशासकीय पाइकगाछा थानाको स्थापना सन् १९७२ अप्रिल २२ का दिन भएको थियो भने सन् १९८३ मा यसलाई उपजिल्लामा परिणत गरिएको थियो। पाइकगाछा नगरपालिकाको स्थापना १ फेब्रुअरी १९९८ का दिन भएको थियो। हाल यस उपजिल्लामा १० सङ्घ परिषद्, १७२ मौजा/महल्ला र २१२ गाउँहरू रहेका छन्। यस उपजिल्लाका सङ्घ परिषद्हरू प्रकार छन्; हरिटाली सङ्घ परिषद्, गडइखाली सङ्घ परिषद्, कपिलमुनि सङ्घ परिषद्, लता सङ्घ परिषद्, देलुटि सङ्घ परिषद्, लस्कर सङ्घ परिषद्, गदाइपुर सङ्घ परिषद्, राडुली सङ्घ परिषद्, चाँदखाली सङ्घ परिषद्, सोलादान सङ्घ परिषद्।
शिक्षा
यस जिल्लाको कुल साक्षरता दर ४५.८४% रहेको छ जसमध्ये पुरुषको साक्षरता ५३.९३% छ भने महिलाको साक्षरता दर ३७.३३% रहेको छ। यस उपजिल्लामा ९ क्याम्पस, ५३ माध्यमिक विद्यालय, १७० प्राथमिक विद्यालय, ४ बाल उद्धान केन्द्र, ३ सामुदायिक विद्यालय र ६० मदरसाहरू रहेका छन्। यस उपजिल्लाका केही उत्कृष्ट शिक्षण संस्थाहरू यस प्रकार छन्; पाइकगाछा क्याम्पस (सन् १९६७), कपिलमुनि क्याम्पस (सन् १९६७), सहिद आयुब मुछा क्याम्पस (सन् १९६७), हरिटाली सङ्घ माध्यमिक विद्यालय, पाइकगाछा सरकारी उच्च विद्यालय, पाइकगाछा सरकारी कन्या उच्च विद्यालय।
ट्युनिसिया महिला राष्ट्रिय फुटबल टोली
ट्युनिसिया महिला राष्ट्रिय फुटबल टिम (अरबी: منتخب تونس لكرة القدم للسيدات‎) अन्तर्राष्ट्रिय फुटबल प्रतियोगिताहरूमा ट्युनिसियाको प्रतिनिधित्व गर्ने महिला फुटबल टिम हो । यो ट्युनिसिया फुटबलको लागि शासकीय निकाय ट्युनिसिया फुटबल संघको नियन्त्रणमा रहेकोे छ । यो फिफा द्वरा मान्यता प्रप्त र सिएएफको सदस्य राष्ट्र हो ।
लेकाली हावापानी
लेकाली हावापानी रूख रेखा माथिको उचाइको लागि विशिष्ट मौसम (हावापानी) हो, जहाँ चिसोका कारण रूखहरू बढ्न असफल हुन्छन्। यो हावापानीलाई हिमाली हावापानी वा उच्च भूमिको हावापानी पनि भनिन्छ।
वितरण
यद्यपि यो जलवायु वर्गीकरणले पृथ्वीको सतहको सानो भाग मात्र समेट्छ, लेकाली मौसमहरू व्यापक रूपमा वितरित हुन्छन्। तिनीहरू हिमालय, तिब्बती पठार, गान्सु, छिन्घाई, आल्प्स, पाइरेनीज, क्यान्टाब्रियन पर्वत र यूरेशियाको सिएरा नेभाडा, दक्षिण अमेरिकाको एन्डिज, सिएरा नेभाडा, कास्केड पर्वत, रकी पर्वतमा अवस्थित छन्। उत्तरी एपलाचियन पर्वतहरू (एडिरोन्ड्याक्स र सेतो पहाडहरू), र उत्तरी अमेरिकामा ट्रान्स-मेक्सिकन ज्वालामुखी बेल्ट, न्यूजील्याण्डको दक्षिणी आल्प्स, अष्ट्रेलियाको हिउँ पहाडहरू, एटलस पर्वत र अफ्रिकाको पूर्वी हाईल्याण्डहरूमा उच्च उचाइहरू, र केन्द्रीय बोर्नियो र न्यू गिनीका भागहरू र एट्लान्टिकमा माउन्ट पिको र प्रशान्तमा माउना लोआको शिखरहरू।
प्रकाशको विद्युतीय प्रभाव
कुनै पनि सतहमा प्रकाश परे पछि त्यहाँबाट इलेक्ट्रोन तथा फ्रि क्यारियरहरु निक्लने प्रक्रियालाई प्रकाश- विद्युत प्रभाव (Photo electric Effect) भनिन्छ। यसरी बाहिर निस्कने इलेक्ट्रोनलाई फोटो-इलेक्ट्रोन (Photo electron) भनिन्छ। यो प्रक्रिया सामान्यतया बिद्युत भौतिकशास्त्र र रसायनशास्त्रको क्षेत्रमा जस्तै क्वान्टम रसायन वा इलेक्ट्रो केमिस्ट्रीमा अध्ययन गरिन्छ ।
शास्त्रीय विद्युत-चुम्बकीय सिद्धान्तको अनुसार, यो प्रभावलाई प्रकाशको शक्तिको इलेक्ट्रोनमा रुपान्तरणको रूपमा हेर्न सकिन्छ। यो नजरबाट हेर्दा, प्रकाशको इन्टेन्सिटी मा केही फरक आयो भने धातुको सतहबाट निस्कने इलेक्ट्रोनको गति शक्तिमा समेत फरक आउँछ। यो सिद्धान्तको अनुसार पर्याप्त चकिलो भएको प्रकाशले धातुको सतहबाट इलेक्ट्रोन निकाल्न सक्छ र प्रकाश पर्ने र इलेक्ट्रोन निस्कने बीच केही समय ग्याप (टाइम ल्याग) हुन सक्छ। तथापी विभिन्न प्रयोगबाट सएको नतिजाले शास्त्रीय सिद्धान्तले गरेको दावीसँग मेल खादैन।
यस विपरित, इलेक्ट्रोनहरु त्यस्तो फोटोनले मात्र निस्कन्छ जसको फ्रिक्येन्सी, थ्रेसहोल्ड फ्रिक्वेन्सी (शक्ति) सँग बराबर वा धेरै हुन्छ। थ्रेसहोल्ड फ्रिक्येन्सीभन्दा तल भएमा, जति सुकै तिब्रता (इन्टेन्सिटी ) भए पनि वा जति सुकै समय त्यो प्रकाशमा राखेपनी त्यो सतहबाट इलेक्ट्रोन निस्कदैन। (कहिले काहीँ, इलेक्ट्रोनले दुई वा क्वान्टमको शक्ति लिएर पनि भाग्न सक्छ । तर यो एक दम दुर्लभ अवस्थामा मात्र हुन्छ।) प्रकाशले तीव्रता इन्टेन्सिटी एकदम कम भए पनि सतहबाट इलेक्ट्रोन निकाल्न सक्छ । यो तथ्यलाई अर्थपूर्ण बनाउन अल्बर्ट आइन्टाइनले प्रकाशको बिम मानेका छन् जसमा फोटोनको समूह रहेको हुन्छ र प्रत्येक फोटोनको शक्ति "hf" हुन्छ।
f =फ्रिक्येन्सी
गणितीय विवरण
१९०५ मा, आइन्स्टाइनले प्रकाश विद्युतको व्याख्या गर्न परिकल्पना प्रस्तुत गरे जुन म्याक्स प्ल्यांकले अघि सरेका थिए । यस अनुसार प्रकाशमा मुलभूत कण वा शक्तिको प्याकेट हुन्छ जसलाई फोटोन वा क्वान्टा भनिन्छ ।
निस्केको इलेक्ट्रोनको अधिकतम चाल शक्ति काइनेटिक इनर्जी बराबर
जहाँ where h= प्ल्यांक स्थिर  f=फ्रिक्वेन्सी. \varphi is the वर्क फंसन ( कहिले कहिँ  W, or \phi ), ले धातुको सतहबाट इलेक्ट्रोन बाहिर ल्याउन चाहिने न्यनतम शक्तिलाई जनाउछ । वर्क फंसनको सुत्र:
जहाँ f_0अधिकतम  चाल शक्ति
चाल शक्ति सधै सकारात्मक हुन्छ, प्रकाशविद्युत प्रभाव हुन  f > f_0
मोजिक
मोजिक संयुक्त अधिराज्यमा आधारित एक वेब खोज इञ्जिन हो। मोजिकद्वारा प्रदान गरिएको खोज परिणामहरू वेब क्राउलरद्वारा सृजना गरिएको वेब पृष्ठहरूको आफ्नै सूचकाङ्क मार्फत आउने गर्दछ। कम्पनीको प्रधान कार्यालय ब्राइटनमा अवस्थित छ।
इतिहास
सन् २००४ मा, मोजिक खोज इञ्जिनलाई, ससेक्स इनोभेसन सेण्टरमा मार्क स्मिथद्वारा निजी परियोजनाको रूपमा सुरु गरिएको थियो। खोज प्रविधिले सामान्यतया सी प्रोग्रामिङ भाषाको प्रयोग गरिरहेको छ र यसको प्रारम्भमा सेवकहरू मार्कको शयनकक्षबाट चलाइएका थिए।
लगानी प्राप्त गरिसकेपछि मोजिकलाई आधिकारिक रूपमा सन् २००९ मा सीमित कम्पनीको रूपमा सुरुवात गरिएको थियो।
सन् २००६ मा, पछ्याउने गोपनीयता नीति समावेश नगरिएको यो पहिलो खोज इञ्जिन बनेको थियो। यो नीति हाल सम्म पनि यथावत रूपमा कायम राखेको छ।
२६ जनवरी २०११ मा, यसलाई बेलायतमा आधारित एक वैकल्पिक खोज इञ्जिनको रूपमा,बेलायती इण्टरनेट खोज इञ्जिनको बारेमा चलेको संसदीय बहसको क्रममा " गुगल खोजी नतीजाहरूमा हेरफेर गरेको आरोप, विशेष गरी यसको भुक्तानी गरिएको र प्रायोजित नतीजाहरूको प्रतिकूल व्यवहार"को बारेमा यसलाई प्रकाश पारिएको थियो।
१५ अप्रिल २०१५ मा बीबीसीको वर्ल्ड ग्लोबल कार्यक्रम र रेडियो ५ लाइभले, मोजिकका संस्थापक मार्कलाई मोजिक खोज इञ्जिन र युरोपेली सङ्घको, गुगल विरोधी प्रतिस्पर्धीको कथित व्यवहारको बारेमा उजुरी गर्ने निर्णयको बारेमा कुरा गरेका थिए।
सन् २०१७ मा, इमरेज प्रविधिसँगको साझेदारीमा, मोजिकले उनीहरूको भावनात्मक खोज इञ्जिनको प्रदर्शन सुरू गरेको थियो जसले प्रयोगकर्ताहरूलाई केहि भावनात्मक सामग्री भएका पृष्ठहरूको लागि खोजी गर्न मद्दत पुर्‍याएको थियो।
सन् २०१९ को मे महिनमा सम्ममा, मोजिकको भण्डारले २.३ अरब पृष्ठहरू समावेश गरेको थियो।
सन् २०१३ देखि, मोजिकका सेवकहरू मेडष्टोनमा, संरक्षक आँकडा केन्द्रहरूबाट सञ्चालित छन्।
सिमिलर वेब
नोभेम्बर २०१९ सम्म, सिमिलर वेबको तथ्याङ्कका अनुसार, यो विश्वव्यापी सर्वाधिक लोकप्रिय वेबसाइटहरूको सूचीमा २,३२,३५८अौँ स्थानमा रहेको छ भने संयुक्त राज्य अमेरिकामा यसको क्रम १,२४,५७६ रहेको छ जसमा यसको उछाल दर ४४.०६% रहेको छ।
अलेक्सा इन्टरनेट
नोभेम्बर २०१९ सम्म, अलेक्सा इण्टरनेटको तथ्याङ्कका अनुसार, यो विश्वव्यापी सर्वाधिक लोकप्रिय वेबसाइटहरूको सूचीमा १,७०,७०३अौँ स्थानमा रहेको छ भने भारतमा यसको क्रम ९०,१६५ रहेको छ।
थोमस पेन
थोमस पेन (अङ्ग्रेजी: Thomas Paine, ९ फेब्रुअरी १७३७ – ८ जून १८०९)अमेरिकाली लेखक, आविष्कारक, बुद्धिजीवी, क्रान्तिकारी र अमेरिकाको राष्ट्रपिताहरु मध्ये एक थिए । उनको जन्म इङ्ल्यान्डको नाफर्क काउंटी जिल्लाको थटफर्ड शहरमा भएको थियो र सन् १७७४मा उनी इङ्ल्यान्ड छोडेर अमेरिका गए । उनले सन् १७७४ को अमेरिकन क्रान्तिमा अहम भूमिका निभाए र उनको कॉमन सेंस नामक पुस्तक अमेरिकामा स्वतन्त्रताको  जागरूकता ल्याउनमा सफल भयो; जोन एडम्स (अमेरिकाको दोस्रो राष्ट्रपति)ले भने, "कॉमन सेँसको लेखकको कलम विना जर्ज वासिङ्टनको तरबार उठाउनु निरर्थक हुने थियो ।"
क्षयरोग
क्षयरोग वा टिबी (अङ्ग्रेजी: Tuberculosis (ट्युबरक्युलोसिस), MTB (एमटिबी), Phthisis (थिसिस), Consumption (कन्जम्प्सन)) विश्वभर फैलिएको संक्रामक रोग हो। माइकोब्याक्टेरियाका विभिन्न स्ट्रेनका कारणले हुने भएपनि मुख्यतया माइकोब्याक्टेरियम ट्युबरक्युलोसिस नामको ब्याक्टेरियाको कारणले क्षयरोग लागेको पाइन्छ। साधारणतया क्षयरोगले फोक्सोमा आक्रमण गर्छ तर यसले शरीरका अन्य भागहरूमा पनि असर पुर्याउन सक्छ। यो रोग लागेका मानिसहरूमा यदि सक्रिय किटाणुहरू छन् भने उसले सास फेर्दा, हाच्छिउँ गर्दा वा खोक्दा निस्किने मसिना छिटाहरूको माध्यमबाट हावा हुँदै  अर्को व्यक्तिमा सर्ने गर्दछ।  प्राय संक्रमणहरूमा लक्षणहरू देखापर्दैनन् त्यस्तो अवस्थालाई निष्कृय क्षयरोग (लाटन्ट ट्युबरक्युलोसिस) भनिन्छ। करीब दसमा एक निष्कृय क्षयरोग बिस्तारै बढ्दै गएर सकृय हुन सक्छ। यदि समयमै उपचार नभएमा यसरी संक्रमित ५०% रोगीको क्षयरोगका कारणले मृत्यु हुन्छ।
लामो अवधिको खोकी, खकारमा रगत देखा पर्नु, साँझपख ज्वरो आउनु, राति सुतेको बेलामा पसिना आउनु र तौल घट्दै जानु आदि सकृय क्षयरोगका लक्षणहरू हुन्। अन्य अङ्गहरूको संक्रमण भयो भने अन्य धेरै लक्षणहरू पनि देखापर्छन्। यो रोग लागेपछि मानिसको तौल घट्दै जाने हुनाले यसलाई पहिले अङ्ग्रेजीमा कन्जम्प्सन र त्यसकै समानार्थी शब्दको रूपमा नेपालीमा क्षयरोग राखिएको हो। सकृय क्षयरोगको पहिचान गर्न रेडियोलोजी (साधारणतया छातिको एक्सरे), सुक्ष्म परीक्षण तथा शरीरका तरल पदार्थहरूको सुक्ष्मजैविक अनुसन्धान (माइक्रोबायोलोजिकल कल्चर) गर्ने गरिन्छ। त्यस्तै ट्युबरकुलिन स्किन टेस्ट (टिएसटी) र/वा रगत परीक्षण गरेर निष्कृय क्षयरोगको पहिचान गरिन्छ। लामो अवधिसम्म धेरै थरी एन्टिबायोटिक अौषधिको प्रयोग गरिने हुनाले यो रोगको उपचार केही झन्झटिलो छ। आवस्यकता परेको खण्डमा घर, काम गर्ने स्थान तथा सामाजिक सम्पर्कका व्यक्तिहरूमा पनि परीक्षण तथा उपचार गरिन्छ। हाल मल्टिपल ड्रग-रेजिस्ट्यान्ट ट्युबरक्युलोसिस (एमडिआर टिबी) संक्रमणमा एन्टिबायोटिक प्रतिरोधको खतरा बढ्दै गएको छ। यस रोगको रोकथाम तथा बचाउ छिटो पहिचान तथा उपचार, संकास्पद स्थानमा परीक्षण कार्यक्रमको सञ्चालन र क्षयरोगको विरुद्धमा दिइने बिसीजी खोप लगाउने जस्ता कुरामा भर पर्दछ।
विश्वको जनसङ्ख्याको एकतिहाइ मानिसहरू क्षयरोगबाट संक्रमित विस्वास गरिन्छ र प्रत्येक वर्ष यस जनसङ्ख्याको १ प्रतिशत मानिसहरूमा नयाँ संक्रमण देखिन्छ। सन् २००७ मा विश्वभर लगभग १ करोड ३७ लाख मानिसमा सकृय क्षयरोग रहेको अनुमान गरिएको थियो। त्यस्तै सन् २०१३ मा मात्रै करीब ९० लाख मानिसहरू यस रोगबाट संक्रमित भएको अनुमान छ। सन् २०१३ मा यस रोगका कारणले १ करोड ३० लाखदेखि १ करोड ५० लाख मानिसको मृत्यु भएको अनुमान गरिएको छ। मृत्यु हुनेमा धेरै जसो मानिसहरू विकासोन्मुख राष्ट्रका मानिसहरू थिए। सन् २००६ देखि विश्वभरका कुल क्षयरोगीको सङ्ख्यामा भने कमी आएको छ। त्यस्तै सन् २००२ देखि यस रोगको नयाँ संक्रमण हुने दर पनि घटेको छ। विभिन्न क्षेत्रहरूमा क्षयरोग संक्रमणको दर फरक-फरक हुने गरेको पाइन्छ। एसियाली तथा अफ्रिकी देशहरूका मानिसहरूमा ट्युबरकुलिन परीक्षण गर्दा ८०% मा रोग भएको पाइन्छ तर अमेरिकामा यो प्रतिशत ५-१० मात्रै छ।
बाबु छिरी शेर्पा
बाबु छिरी शेर्पा (जन्म: विसं २०२२ असार ०८ - २०५८ बैशाख १६) एक नेपाली पर्वतारोही हुन् । उनले जीवित हुँदा सगरमाथामा ३ वटा विश्व किर्तिमान बनाएका थिए । उनले सर्बोच्च शिखर सगरमाथाको १० पटक सफल आरोहण तथा सगरमाथाको सबैभन्दा छिटो, १६ घण्टा ५६ मिनेटमा सफल आरोहण गरेका थिए । साथै बाबु छिरी सगरमाथाको चुचुरोमा बिना अक्सिजन २१ घण्टा सम्म बसेको विश्व किर्तिमान अहिले कायम नै छ ।
बेनिन राष्ट्रिय फुटबल टोली
बेनिन राष्ट्रिय फुटबल टिम अन्तर्राष्ट्रिय फुटबल प्रतियोगितामा बेनिनको प्रतिनिधित्व गर्ने पुरुष फुटबल टिम हो । यो बेनिनमा फुटबलको लागि शसकीय निकाय बेनिन फुटबल सङ्घको नियन्त्रणमा रहेकोे छ । यो टोली सन् १९७५ सम्म डाहोमी राष्ट्रिय फुटबल टिमको नामले ले चिनिन्थ्यो । यो टिम फिफा विश्वकपको लागि हाल सम्म पनि छनोट भएको छैन । मे ९, २०१६ मा बेनिनलाई फिफाले निलम्बित गरेको थियो ।
चिरञ्जीवि
चिरञ्जीवि हिन्दू धर्म का आठ अमर व्यक्ति हुन् जो कलि युग को अन्त्यसम्म पृथ्वीमा जीवित रहनेछन ।
अष्ट-चिरञ्जीवि
चिरञ्जीविहरु यस प्रकार रहेका छन्:
व्यास
महाभारतका रचयिता. उनले ज्ञान र बुद्धि को प्रतिनिधित्व गर्छन्। उनी परासर मुनिका पुत्र र वशिष्ठ ऋषिका नाति थिए । उनी त्रेता युगको उत्तरार्धमा जन्मेका थिए, सकल द्वापर युग देखे,भोगे बाचे र कलि युगको पूर्वार्ध समेत देखे ।
हनुमान
रामका भक्त थिए। उनी निश्वार्थ, साहस , भक्त , सामर्थ र सुकर्मको लागि चिनिन्छन ।
परशुराम
विष्णुका छैटौ अवतार हुन् । उनी सम्पूर्ण अस्त्र शस्त्र र ईश्वरीय हतियारको ज्ञाता थिए। कल्की पुराणका अनुसार उनी कल्की अवतारको गुरुको रूपमा कलि युगको अन्त्यमा उदाउनेछन् । उनले विष्णुको आखिरी अवतारलाई दिव्य आकाशीय शस्त्र -अस्त्र हासिल गर्न, धैर्य हुन् र मानवता को कल्याण गर्न दिक्षा प्रदान गर्ने छन् ।
विभीषण
रावणका भाइ । विभीषणले रामको रावणसंग युद्ध हुनु भन्दा अगाडि नै रामसँग आत्मसमर्पण गरेका थिए । रावणले युद्धमा वीरगति प्राप्त गरे पछि उनी लंकाका राजा भएका थिए ।उनी धर्म र नीतिपरायणता को लागि चिनिन्छन् । उनी पूर्ण रूपमा चिरन्जीवी होइनन् र महायुगको अन्त्य सम्म मात्र पृथ्वीमा रहन बरदान पाएका थिए ।
अश्वत्थामा
महान योद्धा तथा राजगुरु द्रोणाचार्य का पुत्र द्रोणले कयौ वर्षको भक्तिले भगवान शिवलाई प्रसन्न बनाएर पुत्रको बरदान पाएका थिए जोसँग भगवान शिवको मणि रत्न थियो । अश्वत्थामालाई रुद्रको ११ अवतारमध्ये एक मानिन्छ। अश्वत्थामा र क्रिपाचार्य कुरुक्षेत्रको युद्ध जीवित योद्धा थिए। कृष्णले उनलाई यो श्राप दिएका थिए कि उनी सधै बाचिरहेने छन् तर कोहिसँग बोल्न र कसैलाई छुन सक्ने छैनन्, उनी कहिल्यै निको नहुने कुष्ठरोगबाट संक्रमित हुने छन् ।
बलि राजा
(बाणासुर पुत्र, राजा बलि हिरण्यकशिपुका पनाति, प्रह्लादका नाति र असुर कुलका थिए र तीनै लोकका अधिपति थिए । वामन अवतारको बेला , भगवान विष्णुले उनलाई चिरञ्जीवि हुने बरदान दिएका थिए।
कृपाचार्य
महाभारत हस्तिनापुरका कुलहरू थिए
मार्कण्‍डेय
मार्कण्डेय भृगु ऋषिको कुलमा जन्मेका एक प्राचीन ऋषि हुन्। मार्कण्डेय पुराणमा विशेष गरी, मार्कण्डेय र जैमिनी नामक ऋषि बीचको संवाद समावेश छ, र भागवत पुराणका धेरै अध्यायहरू उनको कुराकानी र प्रार्थनामा समर्पित छन्। महाभारतमा पनि उनको उल्लेख छ ।
हिन्दू धर्मशास्त्रको चिरजीवी को उल्लेख
कृप: परशुरामश्च सप्तएतै चिरजीविन:॥
सप्तैतान् संस्मरेन्नित्यं मार्कण्डेयमथाष्टमम्।
जीवेद्वर्षशतं सोपि सर्वव्याधिविवर्जित॥
अर्थात् कि
यी आठ व्यक्ति (अश्वथामा, दैत्यराज बलि, वेद व्यास, हनुमान, विभीषण, कृपाचार्य, परशुराम र मार्कण्डेय ऋषि)को स्मरण बिहान-बिहान गर्नाले सम्पूर्ण बिमारी समाप्त हुन्छ र मनुष्य १०० वर्ष आयु को प्राप्त गर्न सक्छ।
दक्षिण एसियाली खेलकुद २००४
एसियाली खेलकुद २००४ (IX दक्षिण एसियाली खेलकुद) पाकिस्तानको इस्लामबाद २००४ ,२९ मार्च देखि ७ अप्रिल सम्म सञ्चालन भएको थियो ।यो दक्षिण एसियाली खेलकुद को ९ औँ संस्करण हो।
खेल
जम्मा १४ खेलमा १७० स्पर्धा भएको प्रतियोगिता १४ खेलको तालिका निर्धारण भएको थियो ।
पदक तालिका
प्रतियोगितामा जम्मा पदक ५५२(१७० स्वर्ण, १६९ रजत र २१३ काँस्य पदक) हरू प्रस्तावित गरिएको थियो ।
स्रोत
श्रेणी :दक्षिण एसियाली खेलकुद
श्रेणी :खेलकुद श्रेणी :खेल
कक्सबाजार जिल्ला
कक्सबाजार बङ्गलादेशको दक्षिण भूभागमा पर्ने एक जिल्ला हो। यो जिल्ला चट्टग्राम विभाग अन्तर्गत पर्छ। यस जिल्लाको नाम कक्सबाजारबाट राखिएको हो। यो जिल्ला चट्टग्राम सहरबाट १५० किलोमिटर (९३ माइल)को दुरीमा पर्दछ। कक्सबाजारलाई अर्को नामले पनोवा अर्थात पहेँलो फूलको नामले पनि चिनिन्छ। आधुनिक कोक्सबाजार जिल्लाको नाम कप्तान हिराम कोक्स (सन् १७९८ मा मृत्यु) को नामबाट राखिएको थियो जसले ब्रिटिस शासनकालमा एक सैनिक अधिकारी थिए। यो जिल्ला बङ्गलादेशकै सबैभन्दा ठूलो माछा उत्पादन तथा बिक्री हुने केन्द्र हो।
भूगोल
कक्सबाजार जिल्ला बङ्गलादेशको दक्षिण भागमा पर्छ भने यो जिल्ला २०°४३' देखि २१°५६' उत्तर अक्षांश र ९१°५०' देखि ९२°२३' पूर्वी देशान्तरणमा अवस्थित छ। कक्सबाजार जिल्लाले बङ्गलादेशको कुल क्षेत्रफल मध्ये २४९१.८५ वर्ग किलोमिटर ओगटेको। यस जिल्लालाई चट्टग्राम जिल्लाले उत्तर, भारतको पश्चिम बङ्गाल राज्यले दक्षिण, बान्दरबन जिल्लाले पूर्व र भारतको पश्चिम बङ्गाल राज्यले पश्चिमबाट घेरेको छ। यस जिल्लामा विश्कै सबैभन्दा ठूलो तटिय क्षेत्र रहेको छ। यो जिल्ला चट्टग्राम विभागको ११अौँ ठूलो जिल्ला हो भने बङ्गलादेशको ६४ वटा जिल्ला मध्ये २६अौँ स्थानमा पर्छ।  यस जिल्लाको कुल क्षेत्रफल लगभग आधा पहाडी क्षेत्रको प्रतिनिधित्व गर्छ भने बाँकी क्षेत्रमा तटीय द्वीपहरू अवस्थित छन्। यस जिल्लाका मुख्य द्वपहरू; महेशकाली, कुटुब्डिया, मातारबाडी, शाह पारी, जाञ्जीरा आदि हुन्। हालसम्म शाह पारी टापु यस जिल्लाको मुख्य भूभागमा गाभिएको छ। यस जिल्ला टापुको जिल्ला भएका कारण ठूला र साना ज्वालामुखीहरूको कारण टापुहरू बन्ने क्रम जारि छ।
कक्सबाजार जिल्लाको वार्सिक अधिकतम तापक्रम ३२.८ डिग्री (९१ फरेन्हाइट) र न्युनतम तापक्रम १६.१ डिग्री (६१ फरेन्हाइट) हुने गरेको छ। यस जिल्लाको तापक्रम सामान्यतया न्यानो हुने गर्छ। यस जिल्लामा वार्सिक ४२८५ (१६८.७ इञ्च) वर्षा हुने गरेको छ।
जनशाङ्खिकि
जिल्ला विभाग प्रतिवेदनका अनुसार यस जिल्लाको कुल जनसङ्ख्या १७७३७०९ रहेको छ जसमध्ये पुरुषको जनसङ्ख्या ९२७१९६ छ भने महिलाको जनसङ्ख्या ८४६५१३ रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या १६४८२११  छ भने हिन्दु धर्मवलम्बीको जनसङ्ख्या ८७१२३ छ। त्यस्तै गरी बुद्ध धर्मवलम्बीको जनसङ्ख्या १७२३, इसाई धर्मको ३५७३७ र अन्य धर्मका मानिसहरूको जनसङ्ख्या ९१६ रहेको छ। यस जिल्लामा १६२६ मस्जिद, २१२ हिन्दु मन्दिर, १६२ बौद्ध गुम्बा, ८ गिर्जाघर र १२ चिहानहरू रहेका छन्।
अर्थतन्त्र
यस जिल्लाको मुख्य आयआर्जनको स्रोत भनेको पर्यटन व्यवसाय हो। कोक्सबाजार जिल्लामा वार्सिक लाखौँ अन्तर्राष्ट्रिय पर्यटक तथा बङ्गलादेशको विभिन्न क्षेत्रमा बसोबास गर्ने मानिसहरू जिल्ला तथा पर्यटकीय स्थलहरू अवलोकन गर्न आउने गरेका छन्। यस जिल्लामा थुप्रै होटल, अतिथि गृहहरू सञ्चालनमा रहेका छन्। यस जिल्लाका अन्य थुप्रै मानिसहरूको मुख्य पेशा भनेको माछा पालन र बिक्री ह‍ जुन यस जिल्लामा रहेका विभिन्न नदिहरूबाट निकालिने गरिन्छ। यस जिल्ला बाहिर यहाँ निर्मित शङ्खेकीराको कवचबाट बनाइएका विभिन्न बहुमुल्य सामग्रीहरू पनि प्रख्यात रहेका छन्। पर्यटन व्यवसायीका लागि यातायात कारोबारमा धेरै व्यक्तिहरू संलग्न छन्। यस जिल्लाका थुप्रै मानिसहरू कृषि पेशामा आवद्ध छन्। सन् २००२ मा यस जिल्लामा स्थानीय मानिस द्वरा समुन्द्रमा छमलहरूमा तैरिने खेल सञ्चालन गरिएको थियो भने हाल यो खेल वार्सिक रूपमा सञ्चालनमा आएको छ जसमा विभिन्न देशहरूबाट पर्यटकहरू आउने गरेका छन्।
यस जिल्लाको मुख्य आय श्रोतको बाटो भनेको कृषि र खेती हो जसमा जिल्लाकै ४९.८४% मानिसहरू संलग्न छन्। यस जिल्लाका मानिसहरू अन्य जस्तै ७.९२% मजदुरी, व्यापार र उद्योगमा १.०४%, वाणिज्यमा १७.३९%, सञ्चार र यातायातमा २.५६%, रेमिटेन्समा १.८४%, निर्माण क्षेत्रमा १.१९%, सुविधा ५.९६%, धार्मिक सेवा ०.२७% र अन्य ११.९९% रहेका छन्।
प्रशासन
प्रशासकीय कोक्सबाजार थाना सन् १८५४ मा स्थापना गरिएको थियो र कोक्सबाजार उप विभागको पनि स्थापना गरिएको थियो जसमा कोक्सबाजार सदर, चकरिया, महेशखाली र टेकनाथ थान समावेश थिए। त्यसपछि यस जिल्लामा तीन थानाहरू थपिएका थिए। सन् १९५९ मा कोक्सबाजार सहर कोक्सबाजार सहर समितिमा परिवर्तन भएको थियो। सन् १९७२ मा उक्त सहर समितिलाई खारेज गरी नगरपालिकामा परिणत गरिएको थियो। यस जिल्लामा हाल ७ उपजिल्लाहरू रहेका छन् जसमध्ये सबैभन्दा ठूलो उपजिल्ला चकरिया (७४३.४६ वर्ग किलोमिटर) हो जसले कोक्सबाजार जिल्लाको २५.८२% भूभाग ओगटेको छ भने सबैभन्दा सानो पेकुवा (१३९.६८ वर्ग किलोमिटर) हो।
शिक्षा
यस जिल्लाको कुल साक्षरता दर ३०.१८% रहेको छ जसमध्ये पुरुषको साक्षरता दर ३४.०१% छ भने महिलाको साक्षरता दर २६% रहेको छ। २० कलेज, २ पाली कलेज, १ कानुन क्याम्प, १ प्राबिधिक क्याम्पस, १ व्यवसायीक शिक्षण संस्था, २ व्यवसायीक शिक्षण संस्था, १ प्राथमिक शिक्षक शिक्षण संस्था, १४१ माध्यमिक विद्यालय, ५६१ प्राथमिक विद्यालय, ३९ सामुदायिक प्राथमिक विद्यालय, २३ गैरसरकारी प्राथमिक विद्यालय, २४० मदरसा रहेका छन्। यस जिल्लाका केही उत्कृष्ट विद्यालयहरू यस प्रकार छन्; कोक्सबाजार सरकारी क्याम्पस (सन् १९६२), चकरिया कलेज (सन् १९७८), महेशकाली कलेज (सन् १९८५), कोक्सबाजार सरकारी उच्च विद्यालय (सन् १८७४), रामु खजारी सरकारी उच्च विद्यालय (सन् १९१९), चकरिया सरकारी उच्च विद्यालय (सन् १९१९), इदगाउँ नमुना उच्च विद्यालय (सन् १९२८), कुटुब्डिया उच्च विद्यालय (सन् १९३८), कोक्सबाजार सरकारी कन्या उच्च विद्यालय (सन् १९६०), मानिकपुर बुर्मिज प्राथमिक विद्यालय (सन् १८२८), हरबङ्ग सरकारी प्राथमिक विद्यालय (सन् १८८४), टेकनाफ सरकारी प्राथमिक विद्यालय (सन् १८९०), पेकुवा सरकारी प्राथमिक विद्यालय (सन् १९१८), मिजपारा सरकारी प्राथमिक विद्यालय (सन् १९३०), महेशकाली सरकारी विद्यालय (सन् १९२३) आदि।
एन्टि-हिरो (गीत)
"एन्टि-हिरो" अमेरिकी गायिका-गीतकार टेलर स्विफ्टको गीत हो। यो स्विफ्टको दशौँ स्टुडियो एल्बम मिडनाइट्स (२०२२) को तेस्रो ट्र्याक र प्रमुख एकल हो। रिपब्लिक रेकर्ड्सले अक्टोबर २४, २०२२ मा युएस हट एडल्ट कन्टेम्परेरी रेडियोमा गीत जारी गरेको थियो। स्विफ्ट र ज्याक एन्टोनोफद्वारा लिखित र निर्मित, "एन्टि-हीरो" एक पप रक र सिन्थ-पप गीत हो जुन लुप्ड ड्रमहरू र रेट्रो सिन्थेसाइजरहरूद्वारा सञ्चालित छ। यस गीतको शब्दले आत्म-घृणा, अवसाद र चिन्ताको बारेमा चर्चा गर्दछ।
'"एन्टि-हिरो" ले स्पोटिफाईको इतिहासमा सबैभन्दा ठूलो ओपनिङ-डे स्ट्रिमहरूको लागि विश्वव्यापी र अमेरिकी रेकर्ड तोडेको थियो।
व्यावसायिक प्रदर्शन
मिडनाइट्स जारी भएपछि, "एन्टि-हिरो" ले विश्वव्यापी रूपमा स्पोटिफाईमा आफ्नो पहिलो २४ घण्टामा १७.४ मिलियन भन्दा बढी प्लेहरू कमाएको थियो, जुन प्लेटफर्मको इतिहासमा एउटा गीतको लागि सबैभन्दा ठूलो उद्घाटन दिन बनेको थियो।
दार्जिलिङ चिया
दार्जिलिङ चिया दार्जिलिङ जिल्ला, पश्चिम बङ्गाल, भारतको एक चिया हो । यो कालो, हरियो, सेतो र गाढा कालो चियाको रूपमा उपलब्ध छ । यो चिया बनाउँदा हलुका फलफुलको बास्ना आउने गर्दछ ।
इन्द्रनील सेनगुप्ता
इन्द्रनील सेनगुप्ता दक्षिण अफ्रीकी चलचित्र क्षेत्रका एक बहुप्रसिद्ध अभिनेता तथा मोडल हुन् भारतीय उद्गम को।
व्यक्तिगत जीवन
इन्द्रनील सेनगुप्ताको जन्म कोलकातामा भएको हो । उनले आफ्नो जीवनको धेरै समय कोलकातामै व्यतित गरेका छन् । सन् २००० मा मोडेल बन्नका लागि उनी मुम्बई आएका थिए । सन् २००८ मार्च १ मा उनले आफ्नो साथी कलाकार बर्खा बिष्ट सेनगुप्तासँग बिहे गरेका थिए । हाल यी दुवैको एक छोरी रहेको छ ।
चङ्गा चेट
चङ्गा चेट सन् २०१८ मा दिपेन्द्र के. खनालद्वारा निर्देशित प्रेम प्रसङ्गयुक्त हास्य नाटकीय नेपाली कथानक चलचित्र हो। निर्माताद्वय माधव वाग्ले र शर्मिला पाण्डेको लगानी रहेको यो चलचित्रको कथा प्रदिप भारद्वाजले लेखेका हुन्। यो चलचित्रमा आयुष्मान जोशी, प्रियङ्का कार्की, रविन्द्र झा, शिशिर वाङ्देल, अर्पण थापा, सन्दिप क्षेत्री, परमिता राणा र सुरक्षा पन्त मुख्य भूमिकामा देखा परेका छन्।
कथावस्तु
छुट्टै विचारधारा र महत्वाकांक्षा भएका तीन व्यक्तिहरूको भेट हुन्छ। उनीहरू एक जना आपराधिक व्यक्तिसँग पैसा उधारोमा लिन्छन् तर समयमा पैसा फर्काउन नसक्दा विभिन्न किसिमका समस्याहरू भोग्न वाध्य  हुन्छ। यसै विषयवस्तुलाई यस चलचित्रमा प्रस्तुत गरिएको छ।
यान्देक्स नक्सा सम्पादक
यान्देक्स नक्सा सम्पादक एक नक्सा सम्पादन सेवा हो जुन अप्रिल २०१० मा प्रख्यात रूसी इण्टरनेट कम्पनी यान्देक्सद्वारा सुरु गरिएको थियो। भौगोलिक क्षेत्र जहाँ राम्रो नक्सा आँकडा प्रदायकहरू खोज्न गाह्रो पर्छ त्यहाँ प्रयोगकर्ताहरूद्वारा योगदान गरी यस नक्साको गुणस्तर बढाउन सकिन्छ। याण्डेक्स नक्सा सम्पादकमा परिवर्तनहरू मध्यस्थद्वारा पर्याप्त समीक्षा पछि मात्र यान्देक्स नक्सामा देखा पर्न थाल्छ।
वेबसाइट यान्देक्स नक्सा सम्पादक विभिन्न देशहरूमा छरिएर रहेका स्वयंसेवीहरूको निरन्तर सम्पादनमा आधारित छ। यसको जस्तै सेवा प्रदान गर्ने वेबसाइटहरू जस्तै ओपनस्ट्रिट म्याप र विकिम्यापियाको पनि यसले उपयोग गर्दछ।
सम्पादक
याण्डेक्समा दर्ता भएका जो सुकै प्रयोगकर्ताहरूले पनि यस नक्सामा एक साधारण वेब सम्पादक प्रयोग गरी सम्पादन गर्न र प्रकाशन गर्न सक्छन्।
सम्पादकहरूले यसमा तीन प्रकारका भेक्टर आँकडामा आधारित वस्तुहरू जस्तै एक बिन्दु, रेखा र आकृतिहरू सिर्जना गर्न सक्छन्। यसमा विभिन्न प्रकारका श्रेणीहरूको सूची (१५० भन्दा बढी) जस्तै आफ्नै चिह्नहरू भएका सबैभन्दा लोकप्रिय प्रकारका वस्तुहरू, सडक, पार्क, घरहरूको प्रविष्टि, पसल, ट्राफिक चिह्न र गति क्यामेरा आदि यसमा समावेश छन्।
१) मापन तथा परिक्रमा - आफ्नो अक्ष वरिपरिका वस्तुहरू घुमाउन र आकार घटाउन् / बढाउन।
२) कोण पङ्क्तिबद्धता - यसले प्रायः कुनामा वस्तुहरू सिधा कोर्न सजिलो बनाउँछ।
३) कुनाहरूमा घेरा लगाउनु - यसले सडक र नदीहरूको कुना काप्चामा घुम्दै रेखाचित्र सरल बनाउँदछ।
४) टाँसिने - एउटी श्रेणीमा पर्ने वस्तुको आकृतिहरूको सीमा एक रेखामा जोडिएका छन्।
५) काट्ने - यसले नजिक नजिकैका भवनहरू कोर्न र धेरै अग्ला भवनहरू पनि नक्सामा बनाउन मद्दत गर्दछ।
फेब्रुअरी २०१७ बाट, कसैले पनि आफ्नो सहरमा यातायात मार्गहरू सृजना गर्न सक्ने सुविधा उपलब्ध बनाइएको थियो। अक्टोबर २९, २०१४ देखि यान्देक्स नक्सा सम्पदनले भवनहरूको उचाई मिटरमा देखिने गरी नयाँ सुविधा ल्याएको थियो। यस नक्सा सम्पादन हाल रुसी भाषामा मात्र उपलब्ध छ जुन यसको प्रमुख आलोचना मध्ये एक मानिन्छ। शैन्य वस्तु, खम्बामा राखिएको बत्ती, हवाई मैदान लगायतका सामग्रीहरू यसमा राख्न निषेध गरिएको छ।
परिमार्जन
यस सेवामा सबै वस्तुहरूको पूर्व परिमार्जन रहेको हुन्छ। परिमार्जित सम्पादनहरू र कम्पनीका भू-जानकारीहरू यान्देक्स नक्सामा जान्छन्।
हावापानी
हावापानी वा जलवायु भनेको क्षेत्रको दीर्घकालीन मौसम ढाँचा हो, सामान्यतया ३० वर्षभन्दा बढीको औसत। अझ कडा रूपमा भन्नुपर्दा, यो महिनादेखि लाखौं वर्षसम्म फैलिएको मौसमी चरहरूको औसत र परिवर्तनशीलता हो। सामान्यतया मापन गरिएका केही मौसमी चरहरू तापक्रम, आर्द्रता, वायुमण्डलीय चाप, हावा, र वर्षा हुन्। फराकिलो अर्थमा, जलवायु भनेको वायुमण्डल, जलमण्डल, क्रायोस्फियर, लिथोस्फियर र बायोस्फियर र तिनीहरू बीचको अन्तरक्रिया सहित जलवायु प्रणालीका घटकहरूको अवस्था हो। कुनै पनि स्थानको हावापानी त्यसको अक्षांश, देशान्तर, भू-भाग, उचाइ, भू-उपयोग र नजिकैको जलस्रोत र तिनको प्रवाहबाट प्रभावित हुन्छ।
हावापानी वर्गीकरण
जलवायु वर्गीकरण भनेको संसारको मौसम वर्गीकरण गर्ने प्रणाली हो। जलवायु वर्गीकरण बायोम वर्गीकरणसँग नजिक हुन सक्छ, किनकि जलवायु क्षेत्रको जीवनमा ठूलो प्रभाव हुन्छ। सबैभन्दा धेरै प्रयोग गरिएको कोपेन जलवायु वर्गीकरण योजना पहिलो पटक १८९९ मा विकसित भएको हो। जलवायुलाई समान व्यवस्थाहरूमा वर्गीकरण गर्ने थुप्रै तरिकाहरू छन्। प्राचीन ग्रीसमा मौसमलाई स्थानको अक्षांशको आधारमा वर्णन गर्न मूलतः क्लाइमहरू परिभाषित गरिएको थियो। आधुनिक जलवायु वर्गीकरण विधिहरूलाई व्यापक रूपमा आनुवंशिक विधिहरूमा विभाजन गर्न सकिन्छ, जुन जलवायुको कारणहरूमा केन्द्रित हुन्छ, र अनुभवजन्य विधिहरू, जसले जलवायुको प्रभावहरूमा केन्द्रित हुन्छन्।
जलवायु परिवर्तन
जलवायु परिवर्तन भनेको समयसँगै विश्वव्यापी वा क्षेत्रीय जलवायुमा हुने भिन्नता हो। यसले दशकदेखि लाखौं वर्षसम्मको समय मापनमा वायुमण्डलको परिवर्तनशीलता वा औसत अवस्थालाई प्रतिबिम्बित गर्दछ। यी परिवर्तनहरू पृथ्वीको आन्तरिक प्रक्रियाहरू, बाह्य शक्तिहरू (जस्तै सूर्यको किरणको तीव्रतामा भिन्नताहरू) वा हालसालै मानव गतिविधिहरूको कारणले हुन सक्छ। पृथ्वीले विगतमा आवधिक जलवायु परिवर्तनहरू पार गरेको छ, चार प्रमुख बरफ युगहरू सहित। यी हिमनदी अवधिहरू समावेश गर्दछ जहाँ अवस्थाहरू सामान्य भन्दा चिसो हुन्छन्, अन्तर्हिमान अवधिहरूद्वारा विभाजित हुन्छन्। हिमनदी अवधिमा हिउँ र बरफको संचयले सतह अल्बेडो बढाउँछ, सूर्यको अधिक ऊर्जा अन्तरिक्षमा प्रतिबिम्बित गर्दछ र कम वायुमण्डलीय तापक्रम कायम राख्छ।
छक्का पन्जा ३
छक्का पन्जा ३ एक नेपाली कथानक चलचित्र हो। यो चलचित्र २०७५ सालको नेपाली चलचित्र क्षेत्रको बहु प्रतिक्षीत चलचित्र रहेको थियो। जुन चलचित्र २०७५ असोज २४ गते देखि देशभर एकै साथ प्रदर्शन भएको थियो। यो छक्का पन्जाको तेस्रो संकरण हो।
यस चलचित्रमा मनोरञ्जनसँगै सामाजिक शिक्षा समेत प्रदान मिल्दछ। चलचित्रमा शिक्षा क्षेत्रमा हुने राजनीतिलाईठ मुख्य कथा वस्तुका रूपमा प्रस्तुत गर्ने प्रयास गरिएको छ।
चलचित्रका बारेमा
सुरूमा नेपाली हास्यव्याङ्ग क्षेत्रमा जमेका कलाकारहरू एउटै चलचित्र पर्दामा आएर ६ एकान ६बाट सुरु भएको यो यात्रा वडा नम्वर ६, छक्का पन्जा, छक्का पन्जा २ हुँदै छक्का पन्जा ३ सम्म आइपुगेको हो।
चलचित्रको एक निकै नै चर्चित ``पहिलो नम्बरमा´´ बोलको गीतले छोटो समयमा यूट्युबमा झन्डै १ करोड दर्शक पाएको उपलक्ष्य्यमा चलचित्र युनिटले केक काटेर समेत खुसियाली मनाएका थिए।
आङरिता शेर्पा
आङरिता शेर्पा एक नेपाली पर्वतारोही हुन् । उनको जन्म सोलुखुम्बुको थमोमा भएको थियो । उनले सन् १९८३ देखि सगरमाथा आरोहण सुरु गरेको थियो । उनले बिना अक्सिजन १० पटक सगरमाथाको सफल आरोहण गरेर किर्तिमान बनाएका थिए । यही कारणले गर्दा उनलाई हिउँ चितुवा उपनाम दिइएको थियो ।
श्री सन्तोष माता गुरुकुल विद्याश्रम
श्री सन्तोषी माता गुरूकुल विद्याश्रम नेपालको लुम्बिनी अञ्चल रुपन्देही जिल्ला बुटबल ९ दिपनगरमा रहेको छ। यस आश्रममा नेपालको संस्कृत स्कुलको पाठ्यक्रम अनुसार ६ देखी १० कक्षासम्म पढाइ हुन्छ। यस आश्रमको स्थापना वि सं २०६४ सालमा माता देवमाया भट्टराई र उहाको पति बाबुराई भट्टराईको अगुवाईमा भएको हो। हाल यस आश्रममा नेपालका विभिन्न स्थानबाट आएर संस्कृतप्रेमी विद्यार्थीहरु अध्ययन गरिरहेका छन्। यस आश्रमले पूर्वदेखी पश्चिम सम्मका मानिसको दिल जोड्ने काम गरेको छ।
हावापानी वर्गीकरण
हावापानी वर्गीकरण वा जलवायु वर्गीकरण भनेको संसारको मौसम वर्गीकरण गर्ने प्रणाली हो। जलवायु वर्गीकरण बायोम वर्गीकरणसँग नजिक हुन सक्छ, किनकि जलवायु क्षेत्रको जीवनमा ठूलो प्रभाव हुन्छ। सबैभन्दा धेरै प्रयोग गरिएको कोपेन हावापानी वर्गीकरण योजना पहिलो पटक १८८४ मा विकसित भएको हो। यी वर्गीकरण योजनाहरूको एक सामान्य कमजोरी यो हो कि तिनीहरूले परिभाषित क्षेत्रहरू बीच फरक सीमाहरू उत्पादन गर्छन्, प्रकृतिमा अधिक सामान्य जलवायु गुणहरूको क्रमिक संक्रमणको सट्टा।
टिराना
टिराना (मानक Tiranë; क्षेत्रीय घेग अल्बानियाई: टिरोना) अल्बानिया देशको राजधानी र सबैभन्दा ठुलो शहर हो । टिराना सन् १९२० मा अल्बानियाको राजधानी बनेको थियो । यहाँको जनसङ्ख्या ३२१,५४६ रहेको छ ।
काल
काल भन्नाले समय बुझिन्छ। काल तिन किसिमका हुन्छन। भुत काल,वर्तमान काल र भविष्यत् काल। भुत कालले बितिसकेको घटना,वर्तमान कालले वर्तमानमा हुदै गरेको घटना र भविष्यत् कालले हुने वाला घटनाको बारेमा भन्द छ।
ग्रामोफोन रेकर्ड
ग्रमोफोन रेकर्ड पनि बकेलिस्ट रूपमा चिनिएको रेकर्ड गर्न प्रयोग (vinyl) विन्लि रेकर्ड, लाई(अंग्रेजी: gramophone record) ग्रमोफोन भनिन्छ - 50 पल्ट प्रति मिनेट 78 चक्रक्रममा एक गति मतलब, यो ध्वनिक नाली 0.10--0.16 मिमी, 30 सेन्टीमिटर ग्रमोफोन रेकर्ड प्रति ध्वनिक नाली घनत्व चौडाई हुन्छ। विन्लि रेकर्ड रेकर्डिङहरूको आधारमा घुमिरहने पछिल्लो प्रयोग लागि सामान्य अवधि छ। रेकर्ड ध्वनि गर्न खोपिल्टो जस्तो अनियमितताएंसँग कुँदिएका दमन, कालो डिस्क आका रको फिलिम हुन्छ। प्रारम्भिक विन्लि मात्र मोनो हुन्छ, पछि एक दुई-ट्रयाक दुई-च्यानल ट्रयाकहरू मा विकास गरिएको छ । सन् 1980 द्वारा, यी रेकर्डिङहरूमा कालो रंग सीमित छन्, र सेतो, सुन्तला, पारदर्शी, फ्लोरोसेन्ट रंग, र मुद्रित रेकर्डमा समेत गायक उपस्थिति हुन सक्छ, तर लागत अपेक्षाकृत उच्च छ। विन्लि लेखनी र सघन डिस्क सार्वभौमिक हुन सक्दैन, स्टील सुई र भद्दा अन्न मणि सुई (विद्युत छनौटको) डाल प्रयोग गर्न सक्नुहुन्छ।
प्रति मिनेटमा चक्रक्रम
प्रति मिनेटमा चक्रक्रम (अंग्रेजी: RPM खडा वा प्रति मिनेट rpm चक्रक्रम) को इन्जिन र मोटर परिक्रमाको दर नापन एक एकाइ प्रयोग लाई (RMP) प्रति मिनेटमा चक्रक्रम भनिन्छ। मिनेट (संक्षिप्त rpm, rpm, प्रकाश/मिनेट, आर/मिनेट) प्रति घेरा परिक्रमा को आवृत्ति एक उपाय, एक मिनेटमा एक निश्चित अक्ष वरिपरि रोटेशनहरूको विशेष संख्या हो। यो एक यान्त्रिक घटक को परिक्रमण हुने किसिमको गती एक उपाय रूपमा प्रयोग गरिन्छ। फ्रान्सेली भाषा मा, tr / MN ( 1 मिनेटमा बराबर घुम्ने) साधारण संक्षिप्त हो। जर्मन भाषा को संक्षिप्त यू/मिनेट वा यू/मिनेट (चक्रक्रम समर्थक मिनेट) प्रयोग गरिन्छ।
अन्तरराष्ट्रिय यूनिट्स प्रणाली
अन्तर्राष्ट्रिय यूनिट्स प्रणाली (एसआई) गर्न अनुसार, rpm एक एकाइ छैन। शब्द क्रान्तिको एक अर्थको व्याख्या भन्दा एक एकाइ छ। आवश्यक यदि व्याख्या सट्टा सूत्र चिन्हको एक सदस्यताको रूपमा गरेको छ। किनभने मापन शारीरिक मात्रा, सूत्र चिन्ह कोणिय वेग लागि (चक्र) आवृत्ति र ω वा Ω लागि f गर्न छ। सोही आधारभूत एसआई व्युत्पन्न एकाइ को-1 वा हर्ट्ज छ। कोणिय गति नापन गर्दा दोस्रो प्रति एकाइ रेडियन प्रयोग गरिन्छ।
Rpm, rpm, R/मिनेट वा 1-मिनेट पहिचान हेर्नुहोस्।
यो चिन्हको
दक्षिण एसियाली खेलकुद १९९९
एसियाली खेलकुद १९९९ (VIII दक्षिण एसियाली खेलकुद) नेपालको काठमाडौ सन् १९९९ ,२५ सेप्टेम्बर देखि  ४ अक्टोबर सम्म सञ्चालन भएको थियो ।यो दक्षिण एसियाली खेलकुद को ८ औँ संस्करण हो।
खेल
जम्मा १३ खेलमा १६२ स्पर्धा भएको प्रतियोगिता १३ खेलको तालिका निर्धारण भएको थियो ।
पदक तालिका
प्रतियोगितामा जम्मा पदक ५२३(१६२ स्वर्ण, १६२ रजत र १९९काँस्य पदक) हरू प्रस्तावित गरिएको थियो ।
स्रोत
श्रेणी :दक्षिण एसियाली खेलकुद
नेपाली ध्वनिविज्ञान
नेपाली भाषा नेपालको राष्ट्रिय भाषा हो। नेपाली मातृभाषाको रूपमा नेपालको जनसंख्याको ४८% भन्दा बढी मानिसहरूद्वारा बोलिने गर्दछ भने नेपालमा मात्र नभएर यो भुटान र भारतमा पनि बोलिन्छ। यो भाषालाई नेपाली संविधानमा नेपालको आधिकारिक भाषाको मान्यता दिइएको छ।
स्वर
नेपालीमा ११ वटा ध्वनिकीय विशिष्ट स्वरहरू छन्, जसमध्ये ६ मौखिक स्वर र ५ नाके(नासिकिकरण) स्वरहरू समावेश छन्। नासिकिकरण भएका स्वरहरूमा टिल्ड << ~ >> चिन्ह लगाइने गरिन्छ।
संध्यक्षर
नेपालीमा दश वटा डिप्थाङ/संध्यक्षरहरू छन्।
अन्तिम अन्तर्निहित स्वर
नेपाली शब्दहरूले अन्तिम अन्तर्निहित स्वर(श्व) राख्छ वा राख्दैन भन्ने कुरा पत्ता लगाउन निम्न नियमहरू अनुसरण गर्नुपर्छ।
त्रुटिपूर्ण वर्ण विन्यासको कारणले अर्थ परिवर्तन हुन सक्छ: गईन्(gain) र गईन(gaina)
नोट: श्व प्राय: संगीतमा गायन र कविता वाचन गर्दा कायम राखिन्छ।
व्यञ्जन
मौखिक नेपालीमा ३० वटा व्यञ्जन छन्।
काला पत्थर
काला पत्थर नेपालमा अवस्थित रहेका हिमालहरु मध्ये एक मह्त्वर्णपूर्ण हिमाली स्थान हो ।
बेनिन महिला राष्ट्रिय फुटबल टोली
बेनिन महिला राष्ट्रिय फुटबल टिम अन्तर्राष्ट्रिय फुटबल प्रतियोगितामा बेनिनको प्रतिनिधित्व गर्ने महिला फुटबल टिम हो । यो बेनिनमा फुटबलको लागि शसकीय निकाय बेनिन फुटबल सङ्घको नियन्त्रणमा रहेकोे छ ।
वेबक्राउलर
वेबक्राउलर एक वेब खोज इञ्जिन हो जून हाल वेबमा सबैभन्दा पुरानो जीवित खोजी इञ्जिन हो। धेरै वर्षसम्म, यो एक विस्तृत खोज इञ्जिनको रूपमा सञ्चालित थियो। पूरा पाठ खोजी प्रदान गर्ने यो एक पहिलो खोज इञ्जिन पनि थियो।
इतिहास
२७ जनवरी १९९४ मा, वासिङ्टन विश्वविद्यालयमा, ब्रायन पिङ्करटनले पहिलो पटक वेबक्राउलरमा काम गर्न सुरु गरेका थिए, जुन वास्तवमा डेस्कटप अनुप्रयोग थियो। १५ मार्च १९९४ मा, उनले शीर्ष २५ वेबसाइटहरूको सूची उत्पन्न गरेका थिए।
वेबक्राउलर २० अप्रिल १९९४ मा सुरू भएको थियो, यसको भण्डारमा ४ हजार भन्दा बढी वेबसाइटहरू समावेश थिए र १४ नोभेम्बर १९९४ मा, वेबक्राउलरले १० लाख खोजहरू "आणविक हतियार बनावट र अनुसन्धान" को लागि प्रस्तुत गरेको थियो।
१ डिसेम्बर १९९४ मा, वेबक्राउलरले दुई प्रायोजकहरू, डिलरनेट र ष्टारवेबलाई प्राप्त गरेको थियो जसले वेबक्राउलरलाई सञ्चालनमा राख्न रकम प्रदान गरेको थियो। ३ अक्टोबर १९९५ मा, वेबक्राउलरलाई विज्ञापनले पूर्ण समर्थन गरेको थियो, तर यसले विज्ञापन परिणामहरूलाई खोज परिणामहरूबाट अलग गरेको थियो।
१ जून १९९५ मा, अमेरिका अनलाइन (एओएल)ले वेबक्राउलर अधिग्रहण गरेको थियो। एओगलद्वारा अधिग्रहण गरिएपछि, वेबसाइटले १ सेप्टेम्बर १९९५ मा सुभकर वस्तु "स्पाइडि"को प्रस्तुत गरेको थियो।
अप्रिल १९९६ को सुरुवात देखि, वेबक्राउलरले मानव-सम्पादित इण्टरनेट सहयोगी विश्वव्यापी सञ्जाल पथप्रदर्शकलाई पनि समावेश गरेको थियो, जुन एओएलको स्वामित्वमा पनि रहेको थियो।
१ अप्रिल १९९७ मा, एक्साइटले एओएलबाट १२.३ मिलियन अमेरिकी डलरको लागि वेबक्राउलर अधिग्रहण गरेको थियो।
एक्साइटको आफ्नै भण्डारणको प्रयोग गर्न सुरु गर्द‌ै, प्रभावी ढङ्गले वेबक्राउलरलाई एक स्वतन्त्र खोज इञ्जिनको रूपमा अन्त्य गरेकाले, एक्साइटले सन् २००१ सम्म यसलाई आफ्नै भण्डारणका साथ एक अलग खोज इञ्जिनको रूपमा कायम राखेको थियो। सोही वर्षमा, एक्साइट (पूर्व एक्साइट @ होम को रूपमा चिनिने ) टाँट पल्टियो र वेबक्राउलरलाई इन्फोस्पेसले सन् २००१ मा खरीद गरेको थियो।
वेबक्राउलरका निर्माता,पिङ्करटनले सन् २०१२ सम्म अमेजन ए९ डटकम खोजी विभागको नेतृत्व गरेका थिए।
जुलाई २०१६ मा, ब्लूकोराले इन्फोस्पेसको व्यावसायलाई ४५ मिलियन अमेरिकी डलरको लागि ओपनमेललाई बेच्ने घोषण गरेको थियो जसमा वेबक्राउलर ओपनमेलको स्वामित्वमा रहेको थियो। ओपनमेललाई पछि सिष्टम १ मा पुनःनामाकरण गरिएको थियो।
सन् २०१८ मा, यसले लोगोको परिवर्तन गरेको थियो।
ट्राफिक
वेबक्राउलर प्रारम्भिक रूपमा अत्यधिक सफल भएको थियो र एक बिन्दुमा, यसमा आएको प्राविधिक गडबडीका कारण यो पुन: प्रयोग थर्न नमिल्ने भएको थियो। फेब्रुअरी १९९६ सम्ममा यो इण्टरनेटमा यो सर्वाधिक भ्रमण गरिने वेबसाइटहरूको सूचीम दोस्रो स्थानमा आएको थियो तर यसका प्रतिद्वन्द्वी खोज इञ्जिन र निर्देशिकाहरू जस्तै याहु! खोजी, गुगल खोजी, लाइकस, इन्फोसिक र एक्साइटका कारण यो तल झर्न पुगेको थियो।
राजदेवी मन्दिर, राजविराज
राजदेवी मन्दिर सप्तरी जिल्लाको सदरमुकाम राजविराजको राजदेवी टोलमा पर्छ । प्राचीन इतिहास बोकेको यस मन्दिरको नामबाटै राजविराज नगरको नाम राखिएको हो । राजदेवी मन्दिर भित्र रहेको भगवतीलाई सेन वंशको इष्टदेवी मानिन्छ । राजदेवी मन्दिर यहाँ रहनुको प्रमुख कारण यहाँ सेन राजाहरूको कचहरी, किल्ला र दरवार रहनु हो । यस मन्दिरमा रहेको भगवतीलाई मनोकामना पूरा गर्ने देवी मानिएको हुॅदा नेपाल र भारतका आमजनमानसको ठुलो आस्था रहेको छ । यस मन्दिरमा हिन्दुहरूको महान चाड दशैँमा ठुलो घुइँचो लाग्ने गरेको छ र यहाँ बोकाको बलि दिने गरिन्छ ।
इतिहास
प्राचीन इतिहास र किम्वदन्तीका अनुसार राजदेवी मन्दिरको उत्पति सेन वंशको समयमा भएको देखिन्छ ।
वैतेश्वर गाउँपालिका
वैतेश्वर गाउँपालिका प्रकृतिकै सुन्दर देन उत्तरमा हनुमन्ते, पश्चिममा तामाकोसी र केन्द्रमा वैतेश्वर महादेव । दोलखा जिल्लाको मध्यभागमा अवस्थित वैतेश्वर गाउँपालिका जिल्लाकै सानो गाउँपालिका हो । यसको केन्द्र साविक नाम्दू गाविसको पाडु (हाल वैतेश्वर वडा नम्बर ६) हो भने जम्मा ८ वडा रहेका छन । साविक गैरिमुदी गाविस (१,२) मिर्गे (३),काब्रे( ४,५) नाम्दू (६,७) र क्षेत्रपा (८) लाई वडा विभाजन गरिएको छ ।
जनसङ्ख्या १९,८७६ (२०६८ को जनगणना अनुसार ) महिला- ९०९५ पुरुष- १०७८१
२१८२६ (२०५८ को जनगणना अनुसार)
जनघनत्व २४६्.९ प्रति वर्ग किमि
क्षेत्रफल ८०.५ वर्ग किमी
सडक पिच २३ किमि कच्ची ९० किमि
विन्डोज ७
विन्डोज ७ माइक्रोसफ्ट विन्डोज परिवारको एउटा अपरेटिङ सिस्टम हो । यो कम्प्युटर सफ्टवेयर कम्पनी माइक्रोसफ्टद्वारा २३ अक्टोबर २००९ मा जारी गरिएको अपरेटिङ सिस्टम हो । यसलाई आफ्नो पछिल्लो अपरेटिङ सिस्टम ‘विन्डोज भिस्टा’ भन्दा ज्यादा राम्रो र उपयोगी बनाउन माइक्रोसफ्टले धेरै सुधार गरेको थियोे । विन्डोज ७ तयार गर्नको लागि इतिहासकै सबैभन्दा ठुलो परीक्षण कार्यक्रमको सहारा लिएको थियो । माइक्रोसफ्टको अनुसार यो उसको इतिहासको सबैभन्दा सजिलो र राम्रो अपरेटिङ सिस्टम हो ।
वैतेश्वर गाउँपालिका
स्वास्थ्य संस्था स्वास्थ्य चौकी, उप स्वास्थ्य चौकी गरी ६ वटा स्वास्थ्य संस्था रहेका छन ।
'उमावि र क्याम्पस क्याम्पस २ वटा (हनुमन्तेश्वर क्याम्पस वैतेश्वर ४ काब्रे र त्रिपुरा क्याम्पस वैतेश्वर ६ नाम्दू) मावि : ६ वटा जनज्योति मावि (वैतेश्वर-२ पुतलिकाठ), कालिढुङ्गा मावि (वैतेश्वर-३ मिर्गे), हनुमन्तेश्वर मावि (वैतेश्वर-४ काब्रे), जलदेवि मावि (वैतेश्वर-५ मैनापोखरी), वैतेश्वर मावि (वैतेश्वर-६ नाम्दू), क्षत्रावति मावि (वैतेश्वर-८ क्षत्रपा)
जनप्रतिनिधी
अध्यक्ष: छवि लामा (नेपाली काङ्ग्रेस)
उपाध्यक्ष: रविचन्द्र आचार्य (नेकपा)
वडाध्यक्ष:१ वृषबहादुर तामाङ (नेपाली काङ्ग्रेस)
चर्चित व्यक्तिहरु
पशुपति चौलागाई, सांसद ,प्रदेस नम्वर ३ (नेकपा)
स्च चन्द्रराज ढुङ्गेल ,सांसद, राष्ट्रिय सभा
डा. कमलराज ढुङ्गेल, प्राध्यापक त्रिभुवन विश्वविध्यालय
पदम जिरेल, प्रधानाध्यापक, क्षत्रावति मावि
सात हिन्दुस्तानी
सात हिन्दुस्तानी सन् १९६९ मा ख्वाजा अहमद अब्बासद्वारा लिखित, निर्मित र निर्देशित हिन्दी भाषाको चलचित्र हो। गोवालाई पुर्तुगाली शासनबाट मुक्त गराउन सात हिन्दुस्तानीहरूको यस कथावस्तुमा उत्पल दत्त, मधु, एके हङ्गल र अमिताभ बच्चन मुख्य भूमिकामा रहेका छन्।
यान्देक्स अनुवाद
यान्देक्स अनुवाद (पूर्व यान्देक्स अनुवादक) एक रूसी कम्पनी यान्देक्सले प्रदान गर्ने एक अनुवाद सेवा हो। यसले कुनै भाषाको सामग्रीहरू वा वेब पृष्ठहरू अन्य भाषाहरूमा अनुवाद गर्ने काम गर्दछ।
यस सेवाले यान्देक्सद्वारा विकसित स्वत सिक्ने तथ्याङ्कीय यन्त्र अनुवादको प्रयोग गर्दछ। लाखौं अनुवादित पाठहरूको विश्लेषणमा आधारित प्रणालीले एकल शब्द अनुवादको शब्दकोश बनाउँदछ। पाठ अनुवाद गर्नका लागि कम्प्यूटरले यसलाई शब्दहरूको भण्डारसँग तुलना गर्दछ। त्यसपछि यसले पाठको सन्दर्भमा अभिव्यक्तिको अर्थ निर्धारण गर्न प्रयास गर्दै कम्प्युटरले आधार भाषा नमूनासँग तुलना गर्दछ।
समर्थित भाषाहरू
सन् २०११ को वसन्तमा परीक्षण संस्करण प्रक्षेपण गरिए लगत्तै यो अङ्ग्रेजी, रूसी र युक्रेनी गरी मात्रै तीनवटा भाषामा उपलब्ध थियोे जसमा १०,००० चरित्र मात्र समावेश थियो।
डिसेम्बर २०१९ को अनुसार, यसले ९५ वटा भाषाहरूको समर्थन गर्दछ:
अनुवादको दिशा स्वत: निर्धारित हुन्छ। आवश्यक भएमा शब्दहरू, वाक्य वा वेब पृष्ठहरू पनि अनुवाद गर्न सकिन्छ। त्यहाँ अनुवाद र मौलिक गरी दुवै एकैसाथ दुईवटा दृश्यमा हेर्न पनि सकिन्छ। यन्त्र अनुवादको अतिरिक्त, त्यहाँ अङ्ग्रेजी देखि र रूसी-अङ्ग्रेजी शब्दकोश पनि पूर्ण रूपमा उपलब्ध छ। विन्डोज फोन र एण्ड्रोइडको लागि आइओएस सफ्टवेयरमा आधारित यन्त्रहरूको लागि एक अनुप्रयोग रहेको छ। तपाईले यसमा अनुवादित वाक्य र शब्दहरू सुन्न समेत सक्नुहुन्छ जुन मनपर्ने खण्डमा भण्डार गरिएको हुन्छ।
विशेषताहरू
१) आइओएसको लागि मोबाइल अनुप्रयोग अरबी, अर्मेनियाली, चिनियाँ (पिनयिन), जर्जियाली, युनानी, यहूदी, जापानी, कोरियाली र फारसी भाषाहरूको अनुवादको लागि उपलब्ध छ।
२) आवाज पहिचान
३) तस्वीर पाठ अनुवाद विशेषता (यसले मोबाइल फोन अनुप्रयोगमा यसको आफ्नै (प्रकाशद्वारा वर्णको पहिचान) प्रविधिको प्रयोग गर्दछ)।
४) "अनुवाद सुझाव" (प्रयोगकर्ताहरूले यन्त्र अनुवादहरूको गुणस्तर सुधार गर्न मद्दत गर्न यस अनुवाद सुझावको प्रयोग गर्न सक्छन्।)
५) "मनपर्ने" खण्ड, जहाँ तपाई व्यक्तिगत शब्द र वाक्यहरूको अनुवाद थप्न सक्नुहुन्छ।
६) आभाषी किबोर्ड
भरत शमशेर जङ्गबहादुर राणा
भरत शमशेर जङ्गबहादुर राणा नेपाली राजनीतिज्ञ तथा बङ्गाली चलचित्र निर्माता थिए।
२००७-२०१५
२००७ मा राणाशासनको अन्त्य र प्रजातन्त्रको घोषणा पछी भारत शमशेरले गोरखा दल (खुकुरी दल) स्थापना गरेका थिए। राणा शासन अन्त्यबाट रुष्ट बनेका मानिसहरू यो दलमा लागेका थिए। २००८ मा गृहमन्त्री बिपी कोइरालामाथि आक्रमणको घटनापछि सरकारले गोर्खा दलमाथि प्रतिबन्ध लगाएको थियो। प्रतिबन्धित गोरखा दल २००८ मा गोर्खा परिषदका नामबाट पुनर्गठन भएको थियो।
२०१५ को आम निर्वाचन
२०१५ को आम निर्वाचनमा दोस्रो भएको थियो। गोर्खा परिषदले ८६ स्थानमा उम्मेदवारी दिएकोमा जम्मा १९ स्थानमा जीत निकाल्न सकेको थियो भरत शमशेर धादिङबाट निर्वाचित भएका थिए।